Իսկ ահա Apple-ի հետ ձեռք բերված պայմանավորվածությունից հետո մենք արդեն գիտեինք, որ խաղը պետք է ավարտին հասցնենք մինչև 2014 թվականի դեկտեմբերը: Օրենքով այն պետք է շուկա դուրս գար հաջորդ տարվա հունվարի 14-ին: Apple-ը լեզվի կոդավորման հետ կապված առաջարկներ տրամադրեց մեզ: Անգլերենի ու ռուսերենի հետ մեկտեղ առաջարկվում էր մշակել մենյու՝ ևս 12 լեզուների համար: Ծրագրային ապահովման հետ կապված որոշ խնդիրներ առաջացան, քանի որ խաղը նման քանակի լեզուների համար նախատեսված չէր: Իմ ստեղծած շարժիչը շատ բարդ հիերոգլիֆներ պահել չէր կարողանում, ու այստեղ խուճապ սկսվեց: Մենք շատ լավ հասկանում էինք, որ ողջ աշխարհով մեկ գովազդը մեզ անհրաժեշտ է, ու լեզուները պետք է ավելացվեին, ինչ գնով էլ որ լիներ: Բոլորիս համար դժվար ժամանակներ սկսվեցին: Ոչ մեկիս համար Նոր Տարի գոյություն չուներ, նույնիսկ հանգստի մասին խոսելն էր ամոթ: Ամեն ինչ ավելի քան սարսափելի էր, մեզանից յուրաքանչյուրն էլ հասկանում էր, որ թեկուզ մի անկատար քայլը կարող է ազդել ողջ աշխատանքի վրա: Արդյունքում խաղը պատրաստ եղավ միայն հունվարի 11-ին: